
Dokument i saka 
Kommunedelplan for Vågslid, planID 20080014, vedteke i kst. 14.11.2019, sak 19/16
Kommunedelplan for Rukkemo-Torvetjønn, planID 20160009, vedteke i kst. 14.09.23, sak 98/23
Kommunestyresak 09.12.2004, sak 04/141 – Sal- og tilbakeleigemodellen
Kommunestyresak 18.06.2015, sak 40/2015 – Ombytemodellen
Kommunestyresak 19.11.2015, sak 16/2015 – Modell for utleigekapasitet
Kommunestyresak 16.06.2016, sak 50/2016 – Nye retningsliner for bruksendring
Kommunestyresak 02.02.2017, sak 3/2017 – Bruk av eksisterande bygg i ombyte

Bakgrunn
Vinje kommune er den største reiselivskommunen i Telemark, og ein av dei kommunane med mest hyttebygging i landet gjennom fleire tiår. For å vere ein attraktiv reiselivskommune er det viktig å ha tilstrekkeleg kapasitet av tradisjonelle varme senger (hytter/leilegheiter til utleige) tilgjengelege i marknaden for å oppretthalde og vidareutvikle Vinje som reiselivsdestinasjon.

Den viktigaste eigenskapen ved «varme senger» er at områda blir tilgjengeleg for tilreisande utan eiga overnattingsplass. Tilreisande er ei viktig føresetnad for reiselivsverksemda i kommunen. Varme senger er viktig for verdiskaping og for å styrkje reiselivsdestinasjonane. Det er positivt ved at einingar blir nytta fleire dagar i året, det førar til fleire folk midt i veka, meir bruk av alpinanlegget, kafé, restaurant mm per person per overnattingsdøgn, meir bruk av matbutikkar og andre lokale forretningar, og det er knytt arbeidsplassar til sjølve utleigeføretaka. «Kalde senger» altså fritidsbustadar utan utleigeplikt, har ofte lågare belegg og gjev mindre bruk av reiselivsverksemdene enn «varme senger».



Utleigeplikt
I 2009 kom kommunal og distriktsdepartementet med nasjonale føringar for kva som er lovleg bruk av areal regulert til næringsføremål: «Utleieperioden bør være på minst 9 månadar av året, og at det må skje utleie i fellesdrift[footnoteRef:2]». Det vil sei utleige gjennom ein profesjonell utleigeaktør/bookingføretak som driv utleige i fellesdrift. Utleige skal vere av næringsmessig karakter og gjennom fellesdrift for å sikre faktisk utleige og høve for å kontrollere bruken. Private utleigeordningar der kvar enkelt eining leigast ut separat er ikkje tilfredsstillande.  [2:  Ref. tolkingsuttale frå Kommunal og distriksdepartementet med referanse 16/841-8 og Planjuss 1/2009] 


Kommunen pliktar ikkje å sørgje for at det er mogleg å leige ut eller at det blir etablert i eit passande utleigefirma. Dette er plikter som kviler på den som ynskjer å nytte ein eigedom. Eigar er sjølv ansvarleg for at dei private føresetnadane for å nytte eigedomen faktisk og rettsleg ligg føre. At det ikkje er mogleg å nytte ein eigedom innanfor lovlege former, gjev ikkje eigar automatisk rett til å ta eigedomen i bruk til andre føremål. Det betyr at ein ikkje kan ta eininga i bruk til private formål sjølve om ein har problem med å få den leigd ut. I eit område som er regulert Område for fritidsbustadar til utleige (næring) er privat bruk ikkje ein aktuell alternativ bruk. Dersom ein ikkje får leigd ut eininga i tråd med føremålet, vil i prinsippet det einaste lovlege vera å la eininga stå tom. 

Korona-vedtaket 2021
Under korona-pandemien var det utfordringar med å oppfylle utleigeplikt og det var krevjande å inngå avtale om erstatningssenger med utbyggjarar i tråd med ombytemodellen dersom ein ynskja å søkje bruksendring frå utleigeføremål til fritidsføremål. Det var ingen utbyggjarar som bygde utleigesenger på dette tidspunktet. 

I vedtaket i plan- og miljøutvalet 20.01.21, sak 21/11, vart det opna opp for utvida ombyte og alternativ bruk av midlar. Dersom det ikkje var tilbod på erstatningssenger, eller det ikkje var mogleg å inngå avtale med utbyggjar om å byggje erstatningssenger, vart det opna opp å seta inn midlar som følgje av ombyte inn på infrastrukturfond for gjeldande destinasjon. 

Vedtaket var følgjande:

Automatisk generert beskrivelse]

Med bakgrunn i at det ikkje lenger er pandemisituasjon blir denne saka teke oppatt til politisk vurdering. I same sak vil administrasjonen skildre historikken med sal- og tilbakeleige og ombytemodellen frå 2004 og fram til i dag.

Sal- og tilbakeleige
Ordninga med sal- og tilbakeleige av utleigeeiningar i Vinje kommune har ikkje vore problemfri. I praksis har ei rekkje utleigeeiningar blitt seld til privatpersonar, utan at kjøpar har måtte akseptera ein klausul om tilbakeleige. Dette har igjen ført til at ei rekkje utleigeeiningar ikkje leigast ut i samsvar med reguleringa (altså minimum 70% av året, eller 9 mnd. av året ref. planjuss 2009). Ein slik bruk er ulovleg og kommunen har ei plikt til å fylgje opp ulovlege tilhøve etter plan- og bygningslova § 32-1. Den ulovlege bruken av utleigeeiningane har vore utfordrande å fylgje opp, samstundes som det har vore svært ressurskrevjande for kommunen. 

Historikken frå 2004 til 2021 med sal- og tilbakeleige er oppsummera i vedlegg 1.



Retningsliner for bruksendring - 2004-ordninga eller ombytemodellen
Bruksendring frå utleigeføremål til fritidsføremål skal gjerast i tråd med vedtaka i kommunestyret datert 18.06.15 sak 15/40, 16.06.16 sak 16/50, samt vedtaket i planutvalet 20.01.21 sak 21/11, slik det er synt i vedlegg 2. Kommunedelplanane avgjer kva område som opnar opp for å søkje om bruksendring og omregulering, og med kva vilkår.

Sal- og tilbakeleigeordninga vart formelt oppheva i 2015, med unntak av dei som kan dokumentere at dei inngjeng i ordninga innan 31.12.2015 (utvida til 01.05.2017). Dei som inngjeng i ordninga med sal- og tilbakeleige kan halde fram til dei har oppfylt utleigetida, og deretter søkje bruksendring utan ytterlegare vilkår.

For utleigeeiningar som er oppført etter 2015, einingar som ikkje er ein del av 2004-ordninga, eller einingar som ikkje kan syne til dokumentasjon på oppfylt utleigeplikt er det ombytemodellen som er gjeldande ved bruksendring frå utleigeføremål til fritidsføremål. 

Ombytemodellen er ordning der eigarar av bygde einingar som er regulert til næringsføremål med utleigeplikt kan søkje dispensasjon for bruksendring frå utleigeføremål til fritidsføremål i medhald av plan- og bygningslova §19-2, med vilkår om at søkjar kan dokumentere at utleigekapasitet i eininga vert erstatta i eit bestemt byteforhold (erstatningssenger) i eit anna tilknytt eigna område til utleigeverksemd.

Byteforholdet er avhengig av storleik på eininga (tabell 1). Ein føresetnad for bruksendring eller omregulering er at dei nye einingane som skal inngå som erstatning må ha minst like god lokalisering, standard og marknadspotensiale som dei einingane som blir erstatta. Dei nye utleigeeiningane skal vere i evigvarande utleige.

Tabell 1: Retningsliner for vurdering av tal på senger ut frå storleik på eininga:

For einingar som inngår i sal- og tilbakeleigeordninga skal 25% av utleigesengene erstattast ved bruksendring (byteforhold 1:4). For ordinære utleigeeiningar skal 100 % av utleigesengene erstattast ved bruksendring (byteforhold 1:1). 

Arealbruk og føringar
Arealbruken er avklara i gjeldande reguleringsplanar. Kommunedelplanane avgjer eksisterande og framtidig arealføremål, og kva område som opnar for bruksendring frå utleigeføremål til fritidsføremål, og kva som er vilkår for bruksendring og omregulering. 

Område som er sett av til «fritids- og turistføremål» eller «næringsføremål» i KDP-ane er område som er prioritert som sentrale område for reiselivsdestinasjonen. Desse utgjer kjerneområdet for reiselivet, og innanfor her er det berre tillate å byggje og gjere tiltak som styrker reiselivsdestinasjon og utviklar turisttilbodet. I desse områda er det ikkje høve til å etablere nye private fritidsbustadar, og det er ikkje høve til å bruksendre frå utleigeføremål til fritidsføremål. Einingar innafor desse område har evigvarande utleigeplikt i tråd med gjeldande reguleringsplanar og nasjonale føringar. Ubygde område innanfor dette formålet er særs viktige å sikre i arealplanlegging som framtidig utleigereserve, og skal ikkje omregulerast til fritidsføremål. 

I ein del av utbyggingsområda som er lagt ut til private fritidsbustader i dei nye kommunedelplanane, ligg det bygde og ubygde tomter som er regulert til næringsføremål med utleigeplikt i gjeldande reguleringsplanar. I desse områda gjeld eksisterande plan. Dersom ein ynskjer å gjere om på føremålet i gjeldande reguleringsplan er det kommunedelplanane som avgjer om dette let seg gjere og med kva vilkår. 

I vedlegg 2 er det oppsummera føringane for bruksendring ut frå gjeldande vedtak per i dag og kommunedelplanane. 

Vurdering
Kommunedirektøren ynskjer med denne saka at politikarane tek stilling til om det framleis skal vere høve til å sete midlar som følgje av ombyte inn på infrastrukturfond for gjeldande destinasjon, dersom det ikkje er tilbod på erstatningssenger eller ikkje mogleg å inngå avtale med utbyggjar om bygging av erstatningssenger. 

Sjølv om det ikkje er pandemi lenger, ser kommunedirektøren at det framleis er krevjande med nybygging av utleigeeiningar, og det er få utbyggjarar som tilbyr denne løysinga i dag. Dagens situasjon kan difor samanliknast med tilhøva som var under pandemi-situasjonen. 

Kommunedirektøren vil tilrå å halde på utvida ordning for ombyte. Der det ikkje er høve for å få til ei avtale om å byggje erstatningssenger, skal ein opne opp for infrastrukturbidrag til infrastrukturfond på gjeldande destinasjon i tråd med dei kommunale retningslinene, eller inngå utbyggingsavtale om infrastrukturbidrag i tråd med føresegner og rekkjefølgjekrav i kommunedelplanane. 

Fyrste prioritert ved bruksendring frå utleigeføremål til fritidsføremål bør framleis vere å inngå avtale om erstatningssenger, for å sikre nok tilgjengelege varme senger i kommunen. Ulempene med innbetaling til infrastrukturbidrag er at det ikkje direkte blir sikra nye erstatningsenger tilsvarande utleigesengene i eit anna prosjekt. Samstundes ser kommunedirektøren og fordelar med infrastrukturbidrag for å sikre fellesgode i ein reiselivsdestinasjon.

Kommunedirektøren ser og store skilnadar på krav til erstatning for bygde og ubygde utleigetomter. Per i dag er det 50 kr/m² for ubygde tomter og 75 000 kr/seng for bygde tomter.

Kommunedirektøren rår til å monaleg auke infrastrukturbidraget for ubygde utleigetomter slik at det er sidestilt med bygde utleigetomter i forhald til tal på senger. Kommunedirektøren rår til å auke det frå 50 kr/m² til 300 kr/m². 

Tabell 2: Infrastrukturbidrag på ubygde tomter og bygde tomter fordela på sal- og tilbakeleigeeining og ordinære utleigeeining. Kommunedirektøren har framlegg om å auke infrastrukturbidraget på ubygde tomter frå 50 kr/ m² til 300 kr/ m² for å sidestille infrastrukturbidraget for ubygde og bygde tomter:

	Næringstomt
	Estimert tomtestorleik
	Estimert BRA
	Tal på erstatningsseng frå tabell 1
	Noverande infrastrukturbidrag 50 kr/m² eller 75 000 kr per seng
	Framlegg til nytt infrastrukturbidrag 300 kr/ m² 


	Ubygd tomt 
	800 m²
	X
	X
	40 000 kr 

	240 000 kr

	Bebygd tomt (sal- og tilbakeleigeeining)
- Byteforhold 1:4
	800 m²
	120
	3
	225 000 kr
	Gjeld ikkje på bygde tomter

	Bebygd tomt (ordinær utleigeeining) 
- Byteforhold 1:1 
	800 m²
	120
	12
	900 000 kr
	Gjeld ikkje på bygde tomter



Konklusjon
Kommunedirektøren rår til at vedtaket frå 20.01.21, i sak 21/11 om utvida ombyte opphevast i sin heilskap. 

Kommunedirektøren rår til at arealbruk, føringar og vilkår for bruksendring og omregulering blir gjort i tråd med kommunedelplanane, og etter gjeldande ombytemodell og retningsliner synt i saksframlegget, samt vedlegg 1 og 2.

Dersom ein ynskjer å søkje om bruksendring av ein utleigeeining må det i hovudsak gjerast ei avtale med ein utbyggjar om å byggje erstatningssenger i tråd med ombytemodellen vedteke 16.04.15, sak 15/18. 

Dersom det ikkje er høve til å inngå avtale med ein utbyggjar om å byggje erstatningssenger tilsvarande utleigeeininga, vil det vere høve for å betale inn på infrastrukturfond for gjeldande destinasjon, eller inngå utbyggingsavtale om infrastrukturbidrag anten privat eller med kommunen i tråd med føresegner i kommunedelplanane. 

Dispensasjon for bruksendring frå utleigeføremål til fritidsføremål skal handsamast politisk i plan- og miljøutvalet.

Saka gjeng til kommunestyret.


[bookmark: Innstilling]Kommunedirektøren framlegg til vedtak
1. Vedtaket frå 20.01.21, sak 21/11 opphevast.
2. Arealbruk, føringar og vilkår for bruksendring og omregulering skal gjerast i tråd med kommunedelplan Vågslid og kommunedelplan for Rukkemo-Torvetjønn. Bruksendring av næringsføremål med utleigeplikt skal gjerast i tråd dei kommunale retningslinene for bruksendring og ombytemodellen synt til i vedlegg 2. 
3. For områder som er prioritert som kjerneområde for reiselivsdestinasjonane (fritids- og turistføremål) i kommunedelplanane, gjeld eksisterande reguleringsplanar med 70 % utleige eller utleigeplikt på 9 mnd. gjennom fellesdrift jamfør nasjonale retningsliner. I slike område er det ikkje høve for å bruksendre eller omregulere frå næringsføremål til fritidsføremål. 
4. Handsaming av søknader knytt til bruksendring frå utleigeføremål til fritidsføremål skal gjerast i tråd med ombytemodellen vedteke 18.06.2015, sak 15/40. Som hovudregel er det krav til å inngå avtale med utbyggjar om erstatningsenger tilsvarande utleigeeininga. Dersom det ikkje er høve til å inngå avtale med utbyggjar om å byggje erstatningssenger kan eigar kjøpe ut utleigesenger og betale inn på infrastrukturfond for gjeldande destinasjon eller inngå utbyggingsavtale om infrastrukturbidrag i tråd med føresegner i kommunedelplanane. Desse sakene skal handsamast politisk i plan- og miljøutvalet.
5. Infrastrukturbidrag for ubygde næringstomter for utleige blir auka frå 50 kr/m² til 300 kr/m² og endringa trer i kraft med ein gong. Endringa blir gjeldande for søknadar framover. 



--slutt på innstilling--

[bookmark: UtvalgsNavn][bookmark: MØTESAKSNR][bookmark: MøteDato]Plan- og miljøutvalet si handsaming av sak 33/2025 i møtet den 26.03.2025
Røysting
[bookmark: Behandling]Kommunedirektørens framlegg blei samrøystes vedteke


Vedtak
[bookmark: Vedtak]1. Vedtaket frå 20.01.21, sak 21/11 opphevast.
2. Arealbruk, føringar og vilkår for bruksendring og omregulering skal gjerast i tråd med kommunedelplan Vågslid og kommunedelplan for Rukkemo-Torvetjønn. Bruksendring av næringsføremål med utleigeplikt skal gjerast i tråd dei kommunale retningslinene for bruksendring og ombytemodellen synt til i vedlegg 2. 
3. For områder som er prioritert som kjerneområde for reiselivsdestinasjonane (fritids- og turistføremål) i kommunedelplanane, gjeld eksisterande reguleringsplanar med 70 % utleige eller utleigeplikt på 9 mnd. gjennom fellesdrift jamfør nasjonale retningsliner. I slike område er det ikkje høve for å bruksendre eller omregulere frå næringsføremål til fritidsføremål. 
4. Handsaming av søknader knytt til bruksendring frå utleigeføremål til fritidsføremål skal gjerast i tråd med ombytemodellen vedteke 18.06.2015, sak 15/40. Som hovudregel er det krav til å inngå avtale med utbyggjar om erstatningsenger tilsvarande utleigeeininga. Dersom det ikkje er høve til å inngå avtale med utbyggjar om å byggje erstatningssenger kan eigar kjøpe ut utleigesenger og betale inn på infrastrukturfond for gjeldande destinasjon eller inngå utbyggingsavtale om infrastrukturbidrag i tråd med føresegner i kommunedelplanane. Desse sakene skal handsamast politisk i plan- og miljøutvalet.
5. Infrastrukturbidrag for ubygde næringstomter for utleige blir auka frå 50 kr/m² til 300 kr/m² og endringa trer i kraft med ein gong. Endringa blir gjeldande for søknadar framover. 
 
Saksordførar: Kjersti Kaasa


--- slutt på saksprotokoll ---
________________________________________________________________________
[bookmark: UtvalgsNavn_0][bookmark: MØTESAKSNR_0][bookmark: MøteDato_0]Kommunestyret si handsaming av sak 29/2025 i møtet den 22.04.2025
Røysting
[bookmark: Behandling_0]Framlegg frå Suhail Mushtaq (DNI):
Punkt 5 usettes til nærmere utredning og konsekvens av disse
 
Røysting:
Ein røysta fyrst over utsettingsframlegget til Mushtaq. Dette fall med 19 mot 6 røyster.
Plan- og miljøutvalets framlegg pkt 1- 4 blei samrøystes vedteke
Plan- og miljøutvalets framlegg pkt 5 blei vedteke med 21 mot 4 røyster.
 
Oversikt over røystinga:
	 Forslag frå S. Mushtaq (DNI) 
	 Fallen 

	 FOR 6 
	 MOT 19 

	 SENTERPARTIET (1/8) 
 Ane Killingtveit  
 VINJE TVERRPOLITISKE BYGDELISTE (1/4) 
 Irja Helene Godal  
 HØGRE (1/1) 
 Liv Bente Tvenge  
 DET NORSKE INDUSTRIPARTIET (2/2) 
 Tove Bringsvær  
 Suhail Mushtaq  
 FRAMSTEGSPARTIET (1/1) 
 Bjørn Ronny Jervsjø  
	 INDUSTRI- OG NÆRINGSPARTIET (2/2) 
 Bjørn Fetveit  
 Knut Erik Jordstøyl  
 ARBEIDERPARTIET (3/3) 
 Kjellfrid Neset  
 Bertin Bjåen  
 Reidun Hyttedalen  
 SENTERPARTIET (7/8) 
 Tone Edland  
 Liv Sigrun Nykos Midtun  
 Birgit Tveito  
 Nils Ole Lien  
 Ragnhild Sølberg  
 Jon Rikard Kleven  
 Herdis Lien  
 SOSIALISTISK VENSTREPARTI (4/4) 
 Ingerid Hayes  
 Øystein Høgetveit  
 Kjersti Kaasa  
 Nils Johan Svalastog Garnes  
 VINJE TVERRPOLITISKE BYGDELISTE (3/4) 
 Magnar Andreassen  
 Børge Skårdal  
 Silje Vaagen  


 
	 Innstilling Plan- og miljøutvalet (Punkt 5) 
	 Vedteke 

	 FOR 21 
	 MOT 4 

	 SOSIALISTISK VENSTREPARTI (4/4) 
 Ingerid Hayes  
 Øystein Høgetveit  
 Kjersti Kaasa  
 Nils Johan Svalastog Garnes  
 ARBEIDERPARTIET (3/3) 
 Bertin Bjåen  
 Reidun Hyttedalen  
 Kjellfrid Neset  
 VINJE TVERRPOLITISKE BYGDELISTE (4/4) 
 Irja Helene Godal  
 Silje Vaagen  
 Magnar Andreassen  
 Børge Skårdal  
 SENTERPARTIET (8/8) 
 Liv Sigrun Nykos Midtun  
 Tone Edland  
 Birgit Tveito  
 Jon Rikard Kleven  
 Ragnhild Sølberg  
 Herdis Lien  
 Nils Ole Lien  
 Ane Killingtveit  
 INDUSTRI- OG NÆRINGSPARTIET (2/2) 
 Bjørn Fetveit  
 Knut Erik Jordstøyl  
	 DET NORSKE INDUSTRIPARTIET (2/2) 
 Tove Bringsvær  
 Suhail Mushtaq  
 FRAMSTEGSPARTIET (1/1) 
 Bjørn Ronny Jervsjø  
 HØGRE (1/1) 
 Liv Bente Tvenge  




Vedtak
[bookmark: Vedtak_0]1. Vedtaket frå 20.01.21, sak 21/11 opphevast.
2. Arealbruk, føringar og vilkår for bruksendring og omregulering skal gjerast i tråd med kommunedelplan Vågslid og kommunedelplan for Rukkemo-Torvetjønn. Bruksendring av næringsføremål med utleigeplikt skal gjerast i tråd dei kommunale retningslinene for bruksendring og ombytemodellen synt til i vedlegg 2. 
3. For områder som er prioritert som kjerneområde for reiselivsdestinasjonane (fritids- og turistføremål) i kommunedelplanane, gjeld eksisterande reguleringsplanar med 70 % utleige eller utleigeplikt på 9 mnd. gjennom fellesdrift jamfør nasjonale retningsliner. I slike område er det ikkje høve for å bruksendre eller omregulere frå næringsføremål til fritidsføremål. 
4. Handsaming av søknader knytt til bruksendring frå utleigeføremål til fritidsføremål skal gjerast i tråd med ombytemodellen vedteke 18.06.2015, sak 15/40. Som hovudregel er det krav til å inngå avtale med utbyggjar om erstatningsenger tilsvarande utleigeeininga. Dersom det ikkje er høve til å inngå avtale med utbyggjar om å byggje erstatningssenger kan eigar kjøpe ut utleigesenger og betale inn på infrastrukturfond for gjeldande destinasjon eller inngå utbyggingsavtale om infrastrukturbidrag i tråd med føresegner i kommunedelplanane. Desse sakene skal handsamast politisk i plan- og miljøutvalet.
5. Infrastrukturbidrag for ubygde næringstomter for utleige blir auka frå 50 kr/m² til 300 kr/m² og endringa trer i kraft med ein gong. Endringa blir gjeldande for søknadar framover. 


--- slutt på saksprotokoll ---
________________________________________________________________________

‘Handsaming i Plan- og miljoutvalet 20.012021:

‘Framlegget i radmannen blei samraystes vedicke.

‘Grunna Korona tek Vinje kommune opp att oxdninga om ombyte.
Grunna Korona gjev Vinje kommune det mogleg  seta midlar som folge av ombyte

inn pi infrastrukturfond for gieldande destinasjon, om der ikke er tilbod pa
erstatningssenger.

Kommunen vurdera tal senger i ulike einingar etter foljande tabell:

BRA Tal senger

0 m?2- 45 m? 2

46 m2- 65 m? 4

66 m2- 85 m? 6-8

86 m2- 105 m? 8-10

106 m2- 125 m? 10-12

126 m?> Konkret vurdering

I einskilde tilfelle vil det likevel kunne vera aktuelt med ei konkret vurdering av den
omsoekte einingas reelle tal utleigesenger. Dette for eksempel der det er eit storre avvik
mellom reelt tal utleigesenger i eininga og dei retningslinene kommunen operera med.




